VVPAT સિસ્‍ટમના નિદર્શન અને સંપૂર્ણ જાણકારી માટે ચૂંટણી પંચ દ્વારા ઝુંબેશ હાથ ધરાશે. તમામ રાજકીય પક્ષો, પ્રચાર માધ્‍યમો અને પ્રત્‍યેક મતદાર સુધી VVPAT ની વિગતો અને નિદર્શન પહોંચે એવા પ્રયત્‍નો કરાશે. આ માટે એક ‘જાગૃતિ વાન’ પણ તૈયાર કરાશે, જેમાં મોક મતદાન મથક બનાવાશે. આ વાન શક્ય તેટલા વધુ લોકો સુધી પહોંચે એ માટે પ્રયત્‍નો કરાશે. તેમણે એમ પણ જણાવ્‍યું હતું કે, ગુજરાતમાં ૧૦ લાખથી વધુ યુવા મતદારો એવા નોંધાયા છે, જે સૌ પ્રથમ વખત પોતાના મતાધિકારનો ઉપયોગ કરશે. આવા યુવાન મતદારો સુધી VVPAT ની જાણકારી પહોંચે એવો પ્રયત્‍ન કરાશે.